
Judele divizional - 
factor al disciplinării sociale? 


RUSZ-FOGARASI Eniko 


într-un proiect de cercetare început 
în anii trecuţi, am început să analizăm 
mecanismele moştenirii din Transilvania 
în epoca principatului. în urma studierii 
problemei am constatat că se formulează 
trei direcţii principale, anume pe terito¬ 
riul comitatens erau valabile regulile statuate de Werboczy, iar în scaunele săseşti 
şi secuieşti se urmăreau procedurile lor speciale. Pe de altă parte, adevăratele 
oraşe au elaborat propriile lor statute asupra succesiunii şi asupra averilor, nemai 
vorbind de un posibil specific al zonelor româneşti. Deasemenea, pentru a ilustra 
complexitatea, diversitatea mecanismelor de succesiune trebuie să semnalăm, 
apariţia în peisajul transilvan a unor grupuri etnice distincte în Transilvania 
secolului al XVII-lea, cum ar fi al armenilor, şi al unitarienilor polonezi. Istoriografia 
este încă datoare desigur în legătură cu istoria acestora, ca atare până acum nici 
obiceiurile lor de moştenire, nu au fost analizate. 1 Prin urmare, putem afirma, că 
în Transilvania premodernă avem de a face cu funcţionarea concomitentă a mai 
multor mecanisme de succesiune. 

în primă etapă a proiectului nostru de cercetare, am trecut în revistă problemele 
succesiunii din Secuime, 2 ca în prezent să avem în vedere mecanismele moştenirii 


Riisz-Fogarasi Eniko 

Conferenţiar la Facultatea de Istorie şi Filosofie a 
UBB, specialistă în istoria socială şi istoria urbană 
a Transilvaniei premoderne. A publicat cărţi şi studii 
dedicate acestei problematici la edituri prestigioase 
din ţară şi străinătate. 


* Lucrarea de faţă a avut susţinerea bursei de cercetare Bolyai Jânos 

1 vezi textul conferinţei ţinute de Riisz- Fogarasi Eniko „A kolozsvârra letelepedett lengyel 
unitâriusok es Kolozsvâr/Aşezarea unitarienilor polonezi la Cluj” din 19 noiembrie 2010 la 
Episcopia Unitariana din Cluj. 

2 Mecanismele moştenirii la secui în Epoca Principatului, In: Pe urmele trecutului, co- 
ord. Susana Andea, Ioan Aurel Pop secretar de redacţie Alexandru Simon, Academia 
Roman.Centrul de Studii Transilvane, Cluj-Napoca, 2009, p. 217-225, A fejedelemseg- 
kori Marosvâsărhely oroklesi mechanizmusai, In: Emlekkonyv Egyed Akos sziiletese- 
nek nyolcvanadik âvfordulojâra, (szerk. Pal Judit, Sipos Gâbor), EME, Kolozsvâr, 2010, 
p. 285-290, Discursul istoric despre moştenire la secui în epoca Principatului, In: Istoria culturii 

în lumea săsească. în viitor voi pune în discuţie, aceeaşi problematică dar având 
în vedere aşezările urbane din comitate. 

Deoarece acest fenomen este extrem de complex cu multe elemente încă 
neelucidate, iar posibilităţile documentare se referă mai cu seamă la oraşe, această 
investigaţie poate avea în vedere cu precădere aşezările urbane. Prima întrebare 
care se impune de fiecare dată se referă la criteriile care ne vor ajuta să selectăm 
aşezările urbane, după care se conturează lista oraşelor şi târgurilor. După acest 
demers şi o analiză a surselor documentare editate şi inedite, vom urmări obiceiurile 
succesorale utilizate în aceste localităţi de-a lungul epocii premoderne. 

în urma demersurilor efectuate asupra oraşelor şi târgurilor săseşti am constatat 
că în structurile de succesiune de aici un rol important a avut instituţia judelui 
divizional, prezent în viaţa fiecărui oraş săsesc însemnat. Această instituţie 
funcţională a avut un rol determinant în rezolvarea cazurilor de succesiune ivite. 
Instituţia judelui divizional face parte din instituţiile urbane din epoca premodernă. 
Istoriografia oraşelor săseşti întotdeauna a cercetat cu precădere perioada evului 
mediu şi perioada de după instaurarea regimul habsburgic. Ca atare, mai toate 
lucrările de gen au cam neglijat perioada principatului Transilvan. De aceea nu 
este de mirare că evoluţia instituţiilor urbane din perioada amintită nu a constituit 
o prioritate de cercetare. în ultimele decenii s-a format însă o nouă generaţie cu 
o pregătire solidă care îşi propune punerea în valoare a surselor documentare 
deosebit de generoase ale oraşelor săseşti din epoca premodernă. 3 

Lucrarea de faţă, îşi propune să vadă în ce împrejurări a apărut, cum s-a 
răspândit, care a fost menirea instituţiei judelui divizional în cadrul mecanismelor 
de moştenire precum şi în societatea urbană contemporană. 

în comunitatea saşilor care în evul mediu a trăit după diverse legi, mult diferite 
de legile secuilor şi a celor din comitate, s-a conturat nevoia de a avea o legislaţie 
şi implicit o administraţie unitară. Astfel se creează Universitatea Saşilor care a 
constituit un for politic, administrativ, juridic unitar pentru saşii transilvăneni. 4 
Din acel moment din punct de vedere administrativ legătura dintre diversele zone 
ale saşilor a devenit mult mai strânsă. De această construcţie aparţineau nu numai 
scaunele săseşti ci şi cele două districte săseşti anume Bistriţa şi Braşov. Crearea 
Universităţii săseşti poate fi considerat ca un prim pas dintr-un proces amplu care 
are în vedere promovarea unitară a intereselor generale ale saşilor. 


- cultura istoriei, (coord. Ionuţ Costea, Ovidiu Ghitta, Valentin Orga, Iulia Pop), Argonaut, 
Cluj-Napoca, 2010, p. 514-523. 

3 Derzsi Julia, Organizarea acţiunilor caritabile la Sibiu în deceniile după Reformă: In: Historia 
URBANA, Tomul XVIII, 2010. 63-77. 

Pakucs-Willcocks Măria, Sibiu-Hermanstadt. ORIENTAL Trade in sixteenth century 
Transylvania , Bohlau, 2008. 

4 Konrad Giindisch: Nagyszeben mint erdelyi „ fovăros”, In: KORUNK, 2007/1., Moldt Dirk: 
Deutsche Stadtrechte im mittelalterlichen Siebenburgen, Bohlau, 2008. (introducere) 


33 



în cadrul Universităţii săseşti, se naşte nevoia de unificare legislativă şi juridică. 
Un promotor important al acestui proces a fost Thomas Altemberger, primarul 
saşilor din Sibiu. La îndemnul său a fost adoptat codul de legi numit Codex 
Altemberger. 5 Acest cod de legi pus în circulaţie conţinea dreptul consuetudinal 
unificat pentru toată Universitatea săsească, şi a constituit de la adoptarea sa un 
cadru juridic la care se apela în cazuri pentru care în legislaţia vreunui oraş nu 
existau prevederi legale statuate, ori în cazurile extrem de complicate. 

Prin aceste măsuri în lumea saşilor, astfel şi în oraşele săseşti, suntem martorii 
unui proces de unificare legislativă începută doar prin Codex Altemberger 
şi desăvârşită prin Eigenlandrechts/ Stătută jurium municipalium Saxonum in 
Transilvania , 6 Acest proces a avut mai multe trepte prin care s-a ajuns la codul 
de legi unitar pentru saşi. Din istoria secolului al XVI-lea reiese foarte clar, că 
saşii nu s-au mulţumit cu codicele elaborat. Comunitatea săsească a solicitat de 
mai multe ori unor personalităţi ale vremii să elaboreze coduri de legi general 
valabile pentru saşi care să corespundă nevoilor vremii. La o astfel de solicitare 
a răspuns Honterus elaborând lucrarea denumită „Compendium juris civilis” în 
cursul anilor 1539-1544. 7 După acest demers în 1547 Honterus a elaborat un statut 
bisericesc intitulat „Kirchenordnung aller Deutschen in Siebenbiirgen ”. 8 Mai târziu 
Universitatea saşilor Transilvăneni l-a mandatat pe Thomas Bomelius să realizeze 
un compendiu a statutelor săseşti. Acesta începând munca sa cu Sibiu, a realizat 
lucrarea numită „Stătută jurium muncipalium civitatis Cibinium ”. 9 

Realizarea codului unitar de legi s-a înfăptuit în anul 1570, şi se datorează lui 
Matthias Fronius. 10 Acest cod denumit „Stătută Jurium Municipalium Saxonum 
in Transylvanial Eigenlandrechts der Siebenburger Sachsen” a fost adoptat de 
comunitatea săsească în 1583, şi prin intermedierea lui Albert Huet primarul 
Sibiului conducătorul delegaţilor saşi, a fost întărit de Ştefan Bâthory. 11 

Prin acest cod de legi comunitatea săsească a urmărit uniformizarea tuturor 
aspectele vieţii sale, printr-o statuare comună, unitară fără echivoc ajungând la o 
administraţie şi legislaţie săsească unitară. Din Eigenlandrechtul împărţit în patru 
cărţi, cartea a doua se referă la dreptul familial şi succesoral. Tot codul aprobat şi 
întărit a rezultat din compatibilizarea diferitelor statute şi hotărâri orăşeneşti. Se 


5 Felix Sutschek: Statutele Municipale ale saşilor din Transilvania, Stuttgart, 1997, p. 14-15. 

6 Felix Sutschek: Statutele Municipale ale saşilor din Transilvania, Stuttgart, 1997, p. 9-30. 

7 Felix Sutschek: Statutele Municipale ale saşilor din Transilvania, Stuttgart, 1997, p. 18. 

8 Szegedi Edith: Naşterea şi formarea identităţii confesionale luterane în Transilvania între 

exigenţe teologice şi constrângeri politice, In: Studia Univ. Cibiniensis. Series Historica, tomul 
5, 2009, p. 120. 

9 Felix Sutschek: Statutele Municipale ale saşilor din Transilvania, Stuttgart, 1997, p. 18/19. 

10 Felix Sutschek: Statutele Municipale ale saşilor din Transilvania, Stuttgart, 1997, p. 19. 

11 Felix Sutschek: Statutele Municipale ale saşilor din Transilvania, Stuttgart, 1997, p. 19 

poate considera ca în acest proces de unificare oraşele săseşti au contribuit activ, 
prin experienţele lor împărtăşite între ele. Introducerea, răspândirea instituţiei 
judelui divizional şi bunele rezultate de pe urma activităţii acestora au contribuit 
la generalizarea acestei instituţii în mai toate oraşele săseşti importante. 

Când apare instituţia judelui divizional? 

Efectuarea diviziuni averilor după moartea unuia din familie s-a făcut după 
dreptul cutumiar al fiecărui oraş, iar hotărârile luate în urma acestui proces au 
fost însemnate în cadrul proceselor verbale divizionale. La Braşov aceste procese 
verbale denumite - Theilungs-Rablaturen oder Nachlass-Abhandlungs Protocolle - 
încep în anul 1578, 12 la Sibiu în 1573 dar fără întrerupere din 1590 şi sunt denumite 
- Theilungsbiicher -, 13 iar la Bistriţa în 1572 fiind denumite Theilungsprotokolle. 14 

La început la împărţirea averilor lăsate a asistat un jurat apoi lângă jurat apare 
şi notarul iar toate părţile implicate în partaj au fost întru totul mulţumite de 
diviziunea efectuată. 15 în 1567 conducerea oraşului Braşov pune în discuţie 
necesitatea creări unei instituţii specializate care să aibă menirea de a efectua 
diviziunile din oraş, 16 iar în 1573 izvoarele atestă juzii divizionali. 17 Tot în acelaşi 
an (1573) sunt atestate juzii şi în Sibiu. 18 La Bistriţa, Thomas Kretschmer senator 
între anii 1560/1562, respectiv 1565/1567 este amintit ca jude divizional între 
anii 1568 şi 1569. 19 La 10 februarie 1572 a fost formulată o scrisoare divizională 
despre o împărţire făcută la Bistriţa, cu ocazia procesului succesoral unde au fost 
prezenţi trei juraţi nominalizaţi şi doi juzi divizionali. 20 

Astfel la Bistriţa avem date despre judele divizional încă dinaintea Braşovului 
şi Sibiului. Deocamdată nu cunoaştem din ce an a început să denumească, desem¬ 
neze juzii divizionali conducerea orăşenească de aici, mai ales că pentru această 


12 Kovăcs Kiss Gyongy: Rendtartăs es kultura, Mentor, Marosvăsârhely, 2001, p. 26-27. 

13 Kovăcs Kiss Gyongy: Rendtartăs es kultura, Mentor, Marosvăsârhely, 2001, p. 26-27. 

14 Arhiva Oraşului Bistriţa, III. 

15 Inventarul protocoalelor Primăriei Sibiu 1521-1700, întocmită de Gh. Duzincheevici, Eudochia 
Buta şi Herta Giindisch, Bucureşti, 1958, p. 10-13. 

16 Miiller, Georg: Stuhle und Distrikte als Unterteilungen de Siebenburgisch-Deutschen 
Nationaluniversitat 1141-1876, Verlag Krafft und Drotleff, Hermannstadt, 1941, p. 282. 
(Miiller) 

17 Miiller, p. 277-278. 

18 Miiller, p. 277-278. 

19 Dahinten, Otto, Geschichte der StadtBistrizin Siebenburgen, BohlauVerlag, 1988, Koln- Wien, 
p. 240. 

20 Albert Berger: Urkunden Regesten aus dem Archiv der Stadt Bistritz in Siebenburgen, 1203- 
1570. Aus dem Nachlass hrsg. von Ernst WAGNER. Schriften zur Landeskunde Siebenburgens. 
Bd. ll/I-II. Koln-Wien 1986. POB, I, 3617. 

perioadă nu ni s-au păstrat procese verbale divizionale. în toate cele trei oraşe 
amintite atestarea documentară a juzilor divizionali este foarte apropiată şi coincide 
cu perioada de efervescenţă care preceda preocupările pentru un cod de lege 
unitar. Deocamdată nu se cunoaşte, dacă la nivel de Universitate săsească a fost 
o hotărâre luată în acest sens. 

Deşi Clujul este tot mai rar amintit între oraşele săseşti iar Eigenlandrechts 
adoptat pentru comunitatea săsească nu este folosit, totuşi datorită comunităţii 
săseşti de aici, practica succesorală se desfăşoară prin juzii divizionali. La Cluj 
este introdusă instituţia judelui divizional după modelul utilizat în Univesitatea 
Săsească, odată cu statuarea dreptului succesoral, anume în anul 1603. 21 „Tratatul 
despre succesiune” deşi conţine elemente comune din Eigenlandreschts totuşi prin 
specificităţile sale locale se conturează ca o reglementare independentă de acesta, 
desigur cu influenţele de necontestate preluate din acesta. 

Cine sunt aceşti juzi divizionali? 

Judele divizional - este întotdeauna cetăţean al oraşului - face parte din adu¬ 
narea celor o sută din oraşele săseşti, şi este ales de conducerea oraşului ca să 
rezolve problemele de moştenire. De obicei sunt alese persoane care cunosc bine 
mecanis-mele şi legislaţia moştenirii în vigoare. De preferat era ca persoanele 
desemnate să deţină această funcţie mai mult timp şi să nu fie schimbate, doar 
dacă nu mai pot să-şi desfăşoare activitatea. 

La început, după cum am văzut, judele şi/sau o persoană din sfatului orăşenesc 
îndeplineau rolul de divizor printr-un mandat temporar obţinut de către conducerea 
oraşului. Apoi treptat apare necesitatea desemnări special a unor persoane pentru 
a îndeplini diviziunea averilor orăşenilor. Modalitatea de desemnare şi numărul 
celor aleşi diferă de la oraş la oraş. 

La Braşov în 1573 sunt amintiţi patru divizori, 22 la Bistriţa de asemenea, 23 la 
Sibiu la început doi divizori, mai târziu vor fi patru, 24 la Sighişoara doi din cetate 
doi din oraşul de subcetate, 25 iar la Cluj în statutul de moştenire adoptat în 1603 se 
solicită desemnarea a opt persoane de încredere. 26 în afară de divizorii clujeni, în 


21 Kovăcs Kiss Gyongy: Kolozsvări osztobîrăk intezmenye, In: Rendtartâs es kultura, Editura 
Mentor, Marosvâsârhely/Tg. Mureş, 2001, p. 27. 

22 Miiller, p. 277-278. 

23 Arhivele oraşului Bistriţa, IlI/d, nr.l, p. 2, 24v, 48v, 52v, 

24 Miiller, p. 280. 

25 Baltag Gheorghe: Sighişoara/Shassburg/Segesvâr, Editura Nereamia Napocae - Cristian Matos, 
Cluj-Napoca, 2004, p. 63-73. 

26 Kolosvâri Sândor-Ovâri Kelemen: Corpus statutorum Hungariae municiplium/ A magyar tor- 
venyhatosăgokgyujtemenye. I. Az erdelyi torvenyhatosăgok jogszabălyai, Budapest, 1885, p. 
256 (Kolosvâri- Ovâri). 

celelalte oraşe divizori aleşi vor avea în subordinea lor cazurile provenite dintr-un 
anumit cartier. La Cluj la alegerea juzilor divizionali s-au avut în vedere regulile 
parităţii. 27 Jumătate din divizori trebuiau să fie din rândul saşilor, jumătate din 
rândul maghiarilor. Iar după 1653 o parte din divizori trebuia să fie din rândul 
calviniştilor, astfel paritatea trebuia făcută nu numai pe cele două naţiuni ci şi 
pe cele două religii unitariană şi calvinistă predominantă în oraş. 28 La Cluj se 
completează rândurile judelui divizional doar în cazul eliberări unui loc şi se 
face cu ocazia alegerilor celorlalte funcţii orăşeneşti de la sfârşitul anului ori în 
primele zile ale noului an. 

Scrisorile divizionale pun accentul asupra diviziunii averilor, de aceea deseori 
nu consideră menţionarea numelor tuturor divizorilor ca fiind necesară. Astfel 
cercetătorul este în dificultate dacă doreşte să afle numele celora care ocupau 
această funcţie. De multe ori procesele verbale ale consiliului orăşenesc vin să ne 
ajute în căutarea juzilor divizionali. 

Odată cu încetăţenirea Eigenlandreschtului practic divizorul veghea asupra 
aplicării acestui cod de legi. în toate oraşele unde acţionau juzi divizionali, cu 
oficierea unei căsnicii averea celor doi se unifica, iar la sfârşit din avutul unic 
astfel creat bărbatului reveneau 2/3 iar femeii 1/3. 

Această instituţie a fost creată să vegheze asupra aplicării legilor moştenirii 
în oraşele săseşti. Juzii divizionali au menirea să vegheze în primul rând asupra 
intereselor orfanilor. în statutele municipale ale oraşului Braşov din 1606 se 
stipulează că oraşul are datoria să vegheze asupra intereselor orfanilor minori ca 
tutorii desemnaţi să nu acţioneze împotriva intereselor lor. De aceea statutul cere 
imperativ ca scrisorile divizionale asupra averilor în care împărţirea are ca parte 
şi persoane minore, să fie înscrise fără dar şi poate în procese verbale. 29 

Instituirea acestui for a avut menirea în acelaşi timp să rezolve problemele de 
moştenire fără a se ajunge la instanţă. în tratatul de succesiune de la Cluj elaborat 
în 1603 discutând despre importanţa activităţii juzilor se menţionează faptul că 
datorită muncii acestora părţile aflate în partaj nu sunt „obosite” prin instanţe. 30 
Prin introducerea instituţiei judelui divizional se urmărea ferirea rudeniilor de 
purtarea prin instanţe, singurii dezavantajaţi au fost în urma acestui fapt doar 
procurorii. Juzii erau cetăţeni ai oraşelor de cele mai multe ori din rândurile 
magistraţilor oraşelor, persoane care cunoşteau bine legile şi statutele orăşeneşti. 


27 Kiss Andrâs: Kolozsvâr vâros onkormenyzati fejlodese az 1458-as „unioig” es kiteljesedese az 
1568-as kirălyi itelettel, In: Mas forrâsok- mas ertelmezesek, Mentor, Marosvâsârhely, 2003, 
p. 160-172. 

28 Szegedi Edit: Politica religioasă a Principatului Transilvaniei între toleranţă şi intoleranţă, 
1545-1646, In: Identităţi premoderne în Transilvania, EFES, Cluj-Napoca, 2002, p. 110. 

29 Kolosvâri-Ovâri, p. 550. 

30 Kolosvâri-Ovâri, p. 551. 

După elaborarea Eigenlandrechts der Siebenburger Sachsen / tratatului legislativ 
al saşilor, juzii divizionali aveau datoria de a cunoaşte în detaliu prevederile 
legale formulate aici şi a pune în aplicare în tot ceea ce priveşte mecanismele de 
succesiune, moştenire. 

Solicitarea prezenţei juzilor a fost obligatorie în cazul în care după moartea 
unei persoane au rămas copii. Văduva avea obligaţia ca în decurs de 4 săptămâni 
să invite juzii divizori şi neamurile soţului pentru a efectua partajul. Bărbatul 
avea la dispoziţie de la o lună la două luni pentru chemarea la partaj. în cazul 
persoanelor importante se putea prelungi cu o lună perioada de adresare. Dacă s-a 
depăşit termenul de prezentare stabilit de regulament, cel în cauză a fost nevoit să 
plătească o amendă de 25 de guldeni în fondul orăşenesc. 31 încă dinaintea adoptării 
„Tratatului asupra succesiunii” consiliul orăşenesc din Cluj hotărăşte, ca nimeni 
nu are dreptul de a se recăsătorii înainte de a efectua diviziunea averii. 32 Astfel 
încă din 1602 oraşul este nevoit să statueze acest aspect. Dacă cel rămas în viaţă 
vrea să se recăsătorească autorităţile locale nu vor lăsa să facă acest pas doar după 
ce s-a supus diviziuni. Un astfel de caz se menţionează în 1656, când la Cluj vor 
să se recăsătorească Valentin Benko şi văduva lui Anton Csanâdi. Amândoi fiind 
văduvi şi-au exprimat voinţa de a se căsători, dar consiliul orăşenesc dispune ca 
această căsătorie să fie oficiată abia după efectuarea diviziuni. Cei doi jură în faţa 
consiliului că se vor supune hotărârii juzilor divizionali, şi că le vor da partea 
copiilor lor înainte de se căsătorii. 33 Tot aşa, cu ocazia divorţurilor o mare problemă 
este împărţirea echitabilă conform legii a bunurilor. în cazurile de divorţ, juzii 
divizori aşteaptă, verdictul scaunului ecleziastic sinodal care avea menirea să 
pronunţe despărţirea, după care pot să treacă la efectuarea diviziunii bunurilor. 

La invitaţia părţi rămase în viaţă, juzii divizionali au desemnat ziua partajului 
la care au invitat şi familia decedatului. La momentul diviziunii toate părţile 
implicate au fost supuse jurământului. Sub jurământ trebuia să declare toate 
bunurile aparţinătoare averii de împărţit. După trecerea în revistă şi inventarierea 
bunurilor se punea în discuţie testamentul, dacă era cazul. Dacă la împărţire 
este prezentat un testament acesta va fi supus unei analize atente prin care să se 
stabilească veridicitatea actului, după care se analizează bunurile la care se fac 
referiri în acesta. Juzii divizionali au grijă ca numai bunurile câştigate să facă 
obiectul testamentar, iar în cazul în care într-un astfel de act se fac referiri la 
bunuri moştenite nu se ia în considerare. De asemenea dacă juzilor divizionali 
li se pare că cele stipulate în lăsământ nu sunt juste, nu sunt conforme legilor 
succesorale, este de datoria lor să intervină. Un exemplu elocvent în acest sens ni 
se creionează la Bistriţa unde în protocoalele divizorale se descrie un caz în care 


31 Laufs, Adolf: Das Eigen-Landrecht der Siebenburger Sachsen, Hans Mensschendorfer Verlag 
Munchen, 1973, p. 76-78. 

32 28 december 1602, Procesele Verbale ale Consiliului al Oraşului Cluj, 1585/1605, 5/1, p. 218. 

33 Procesele verbale ale Adunării Generale ale oraşului Cluj, 1647-1661,1/7. 

o mamă face un testament prin care toate bijuteriile sale să rămână doar fetelor 
sale. Deoarece băieţi nu sunt pomeniţi în acest lăsământ, juzii divizionali hotărăsc 
ca din averea familială cei doi băieţi să primească câte o cupă de argint, pentru ca 
împărţirea să fie justă şi egală. 34 Următorul pas în procesul de diviziune se referă 
la rezolvarea datoriilor. După soluţionarea problemelor ivite se trece la punerea în 
aplicare a legii moştenirii, ca atare se trecea la împărţire averii. Divizorul trebuia să 
urmărească cu stricteţe ca procedurile legale să fie întocmai îndeplinite. Astfel în 
Eigenlandrecht, în cartea a doua, subtitlul patru, articolul 17, se statuează că dacă 
copiii aflaţi în partaj sunt deja maturi, averea trebuia supus diviziunii solicitată 
de fratele cel mare, iar la partaj fratele cel mic avea dreptul de alegere. 35 

Activitatea juzilor se poate urmării datorită proceselor verbale divizionale în 
cazul fiecărui oraş, şi din literatura juzilor divizionali din oraşele săseşti. După o 
analiză a acestor însemnări se creionează o imagine a juzilor divizionali devotaţi 
şi conştiincioşi. Din cazurile rare ajunse totuşi în faţa instanţei, niciodată nu se 
pune la îndoială, munca juzilor ori a instituţiei acestora. De fiecare dată sursa de 
nemulţumire a fost familia sustrăgând bunuri de la diviziune. 

O problemă destul de gravă se conturează la Cluj atunci când acesta îşi pierde 
statutul de oraş liber regal şi este numit oraş nobiliar. Atunci oraşul cere ca în 
ceea ce priveşte legislaţia moştenirii să se păstreze regulile valabile în oraş. Deşi se 
acceptă această doleanţă a clujenilor totuşi credem că punerea în aplicare acesteia 
întâmpină greutăţi. Este greu de crezut ca articolele care erau împotriva nobililor 
au putut fi puse în aplicare. Ba mai mult în această perioadă avem certe dovezi 
că un număr mare de nobili se vor muta în Cluj şi vor cumpăra imobile. Totuşi 
conducerea oraşului încearcă din răsputeri să-şi impună regulile. Astfel încât la 
consiliul orăşenesc se hotărăşte că dacă cineva nu vrea să se supună diviziuni 
atunci juzii divizori să apeleze la meşterul străjerilor şi cu ajutorul acestora să 
determine pe toţi locuitorii din Cluj să se supună legilor succesorale ale oraşului, 
iar dacă nu vor să se conformeze atunci să fie închis în turn, până se vor hotărî 
să accepte regulile. 36 

Din documentele contemporane reiese că deseori la diviziune a fost prezent şi 
notarul care avea datoria să noteze cele hotărâte în urma partajului formulate în 
scrisori divizionale. La Sibiu prima menţiune a notarului datează din anul 1591. 37 
La Bistriţa în 1573 după formularea scrisorii divizionale notarul îşi scrie numele 
alături semnalând taxa primită pentru munca depusă. Conform acestor date plata 
pentru o scrisoare divizională a fost de 32 denari. 38 


34 Arhivele oraşului Bistriţa, III, d. 1, p. 34. 

35 Laufs, Adolf: Das Eigen-Landrecht der Siebenburgei Sachsen, Hans Mensschendorfer Verlag 
Mimchen, 1973, p. 87. 

36 Procesele verbale ale Adunării Generale ale oraşului Cluj, 1662,1/8. 

37 Miiller, p. 481. 

38 Arhivele oraşului Bistriţa, IlI/d, nr. 1, p. 56. 

Introducerea instituţiei divizorale în oraşele săseşti a avut ca efect reducerea 
substanţială a proceselor succesorale. După ce juzii divizionali s-au impus prin 
activitatea lor în conştiinţa comunităţilor urbane, ei au fost priviţi ca specialişti 
în probleme succesorale. Fiecare cetăţean odată ce a depus jurământ pe legile şi 
statutele oraşelor aveau obligaţia de a se supune regulilor acestora. Juzii divizionali 
acţionau în numele comunităţii urbane. Activitatea lor a contribuit la regularizarea, 
disciplinarea comunităţii. în general divizoratul funcţiona după aceleaşi reguli 
doar teritoriul lor de acţiune era diferit. 

Divizorul din oraşele săseşti prin activitatea sa a contribuit la disciplinarea 
acţiunilor de succesiune. Practic prin diviziunile făcute au ajutat la respectarea 
regulilor succesorale. în conştiinţa comunităţilor juzii divizionali constituie o 
siguranţa a aplicării regulilor adoptate. Iar cel care pune în aplicare aceste hotărâri 
este o persoană din rândurile lor, ales de ei. 

La întrebarea iniţială - Este judele divizional - factor al disciplinării sociale? 

Depinde de accepţiunea pe care o acordăm termenului de disciplinare socială. 
Ceea ce trebuie să avem în vedere, este că Transilvania din a doua jumătate a 
secolului al XVI-lea rezona în multe privinţe cu cealaltă parte a Europei. Ideile 
noi născute şi aplicate în diverse părţi ale Europei ajung cu repeziciune în 
Transilvania. Bisericile nou formate, intelectualitatea formată prin universităţile 
europene, personalităţile importante ale culturii refugiate în Transilvania fac ca 
idei precum, răspunderea comunităţii ori disciplinarea socială să nu fie străine 
de lumea transilvană. 

Din multitudinea exemplelor aş menţiona că în 1568 la cartea „De falsa est 
vera reliogione” autorul scrie două dedicaţii, una regelui Ioan Sighismund şi o 
a doua reginei Elisabeta al Angliei. 39 Această apropiere rămâne şi în secolul al 
XVII-lea în cazul fiecărei confesiuni formate. Contactele între intelectualitatea 
calvinistă şi bisericile calvine din vestul Europei şi Transilvania devin frecvente. 
Şi lutheranismul din Transilvania se formează pas cu pas ţinând legătura strânsă 
cu fraţi lor în ale credinţei tot timpul. 40 

Astfel şi ideile de disciplinare prezente la Universităţile din West ajung prin 
peregrini cu repeziciune în Transilvania după cum demonstrează şi Graeme 
Murdock în cartea „The reformation in Eastern and Central Europe”. 41 Prezenţa 


39 „De falsa et vera religione”, ed. de Balâzs Mihâly, Cluj, 2002, p. 34-36. 

40 Szegedi Edith: Naşterea şi formarea identităţii confesionale luterane în Transilvania între 
exigenţe teologice şi constrângeri politice, In: Studia Univ. Cibiniensis. Series Historica, tomul 
5, 2009, p. 120. 

41 Graeme Murdock, Church building and discipline in early seventeenth-century Hungary and 
Transylvania, In: The Reformation in Eastern and Central Europe, Ed. Karin Haag, Şcolar 
Press, 1997, p. 137. 

ideii disciplinare în societatea Transilvană reiese şi din studiul Tiindei Mârton 
despre problematica divorţului în comunităţile calvine din Transilvania. 42 Dar 
şi analiza statutelor breslelor, ori a regulamentelor calfelor ne confirmă faptul 
că în comunităţile urbane disciplinarea a fost trăită. Prin elaborarea acestor 
reguli s-a urmărit atât disciplinarea cât şi susţinerea socială a tuturor persoanelor 
aparţinătoare de această organizaţie. 43 In cazul breslelor conducerea aleasă din 
rândul breslei prin voinţa membrilor breslaşi a avut grijă ca nimeni să nu se 
abată de la disciplină. Tot aşa şi juzii divizionali erau aleşi de comunitatea din 
care făceau parte să vegheze asupra aplicării cu stricteţe a regulilor valabile în 
domeniul moştenirii. 

în fine, dacă prin disciplinare socială înţelegem punerea în aplicare unor 
măsuri care să aducă disciplinarea păturilor inferioare ale societăţii urbane, atunci 
activitatea juzilor divizionali nu poate fi considerată disciplinare socială. însă 
dacă privim termenul disciplinare a societăţii în înţeles mai larg, credem că prin 
munca lor, prin respectarea întocmai a legislaţiei succesorale juzii divizionali pot 
fi consideraţi în subsidiar factori ai disciplinării sociale ori mai exact sunt factori 
ai auto-disciplinări societăţii urbane săseşti din Transilvania. 


* * * 


Judele divizional- factor al disciplinării sociale 

Rezumat. Judele divizional a reprezentat o institu’ie specific [ spa’iului urban 
transilvan, av'nd rolul de a regla buna desrulare a mecanismul moştenirilor şi 
succesiunilor.din analiza documentaţiei de epocă se evidenţiază rolul disciplinator 
al acestei instituţii specifice. In contextul secolului al XVI-leaTransilvania rezona 
în multe privinţe cu spaţiile urbane ale Europei occidentale, iar ideile născute 
şi aplicate în alte spaţii ale Europei ajung repede şi în Transilvania., Bisericile 
izvorâte din Reformă, intelectualitatea formată în universităţile europene, 
personalităţi diverse fac ca idei precum răspunderea comunităţii ori disciplinarea 
socială nu au fost străine de lumea transilvană. Analiza statutelor breslelor, ori a 
altor reglementări confirmă faptul că în comunităţile urbane disciplinarea a fost 
prezentă. Judele divizional a reprezentat doar una dintre multiplele instituţii care 
au pus în operă un dispozitiv disciplinator. 

Cuvinte cheie: Transilvania sec. XVI-XVII, civilizaţie urbană, moştenire, jude 
divizional, disciplinare. 


42 Mârton Tunde Măria, Divorce in the Szek district during the mid-seventeenth centuiy, Colloquia, 
VI, 2009. 

43 Vezi prezentarea Măriei Crăciun de la conferinţă. 

The Divisional Judge - Factor for Social Disciplination 

Abstract. The divisional judge represented a specific institution in the Tran- 
sylvanian urban space, playing an instrumental part in matters concerning 
inheritances and successions. Analyzing the documents of the period, one can 
notice the disciplinary role of this particular institution. In the 16th century, 
Transylvania resembled other Western European urban spaces and new ideas 
applied in Europe quickly reached Transylvania. 

Ideas such as community responsibility and social disciplination penetrated 
Transylvanian society due to the Reformed Churches, the intellectuals educated in 
European universities and other personalities. Analysis on the guilds’ statutes and 
other forms of regulations confirm the presence of discipline in urban communities. 
The divisional judge is just one of the multiple institutions that allowed for the 
functioning of a disciplinary apparatus. 

Keywords: 16th-17th century Transylvania, urban civilization, inheritance, 
divisional judge, disciplination. 

